आज हम आपको बता रहे है। भारत में अन्नकूट की सब्जी दीपावली के दूसरे दिन गोवर्धन पूजा (Goverdhan Pooja) के दिन अन्नकूट और पूरी का प्रसाद (Annakot Prasad) बनाते है। इस समय भारत में कुछ नई सब्जियां बाजार में आ जाती हैं जैसे मटर, गोभी, सैगरी, गाजर, सेम इत्यादि सब्जियां आ जाती हैं। इन सब्जियों को खाने की शुरुआत अन्नकूट की सब्जी बनाकर किया जाता है।

बाजार में अन्नकूट की सब्जी बनाने के लिये जितनी तरह की सब्जी मिल जाय वो सब थोड़ी-थोड़ी ले लेते हैं। ये सभी सब्जी मिलाकर अन्नकूट की सब्जी बनाई जाती है। सबसे पहले अन्नकूट की सब्जी सब्जी भगवान को अर्पण की जाती हैं, और बाद में प्रसाद के रूप में घर के सभी लोग खाते हैं। भारत में उत्तरप्रदेश में गोवर्धन पूजा के दिन यह प्रसाद ज्यादातर घरों और हर मन्दिर में बनाया जाता है।

Annakoot Recipe in Hindi – Goverdhan Recipes

पकाने का समय: 40 मिनट कितने लोगों के लिए: 2 तैयारी का समय: 30 मिनट कठिनाई स्तर: मीडियम टोटल टाइम: 1 घंटा 10 मिनट

अन्नकूट की सामग्री (Ingredients for Annakoot) 2 आलू 2-3 छोटे आकार बैगन एक छोटा सा फूल गोभी 100 ग्राम (कटी हुई 3/4 कप) सेम 100 ग्राम (3/4 कप) सैगरी 1 गाजर 1 मूली 2 टिन्डे 1 अरबी 6-7 भिन्डी 2-3 परवल 1 शिमला मिर्च 3 इंच का टुकड़ा लौकी 1 कच्चा केला छोटा सा टुकडा कद्दू 4 -5 टमाटर मसाला (Spices for Annakoot Recipe) 2 इंच लम्बा टुकड़ा अदरक 2-3 हरी मिर्च कटी हुई एक छोटी कटोरी हरी मैथी 3-4 टेबल स्पून तेल 2-3 पिंच हींग एक छोटी चम्मच जीरा एक छोटी चम्मच हल्दी पाउडर 2 छोटी चम्मच धनियां पाउडर 3/4 छोटी चम्मच लाल मिर्च आधा छोटी चम्मच (यदि आप चाहें) अमचूर पाउडर एक छोटी चम्मच गरम मसाला 1/2 छोटी चम्मच (स्वादानुसार) नमक 100 ग्राम (बारीक कटा हुआ एक प्याली) हरा धनियां

अन्नकूट बनाने की वि​धि – Annakoot Recipe – Vegetable Recipes Step 1: सबसे पहले सभी सब्जियों को साफ कर लें, बैगन के डंठल तोड़िये, आलू छीलिये, सेम के दोनों ओर के धागे निकाल दीजिये, फूल गोभी को फ्लोरेट कर लीजिये, गाजर छील लीजिये और डंठल हटा दीजिये, सैंगरी के दोंनों ओर से डंठल थोड़ा थोड़ा काट दीजिये, टिन्डे और अरबी को छील लीजिये, मूली छीलिये और डंठल हटा दीजिये, परवल छीलिये और दोनों ओर के डंठल काट दीजिये, भिन्डी के दोनों ओर के डंठल काट दीजिये, लौकी छील लीजिये, शिमला मिर्च के डंठल हटाइये और 2 टुकड़ों में काट कर बीज निकाल दीजिये, केला छील लीजिये, इन सभी सब्जियों को अब अच्छी तरह धो लीजिये। Step 2: अब धुली हुई सब्जियों से पानी हटाइये, आलू, बैगन, केला छोड़ कर लीजिये, बाकी सब्जियां मध्यम आकार में काट लें, मूली के पत्ते भी बारीक काट लें. सारी सब्जियां कट गई है। Step 3: अब टमाटर धोइये और फिर छोटा छोटा काट लीजिये, अदरक छीलिये, धोइये और कद्दूकस कर लीजिये, हरी मिर्च डंठल तोड़िये, धोइये और कतर लीजिये, हरा धनियां साफ कीजिये और छोटा छोटा कतर लें। Step 4: अब एक बड़ी कढ़ाई में तेल गर्म करके हींग जीरा डाल कर तड़काइये, फिर जीरा भुनने के बाद धनियां पाउडर, हल्दी पाउडर डालकर हल्का सा भूनिये, फिर अदरक, हरी मिर्च डालकर मसाले को हल्का सा भून लें। Step 5: फिर सारी कटी हुई सब्जियां डालकर बैगन, केला और आलू भी काट कर डाल दें, लाल मिर्च और नमक डाल कर सब्जी को चलाते हुये मिक्स करें, फिर सब्जी में करीब एक कप पानी डालकर सब्जी को ढककर पहले तेज गैस पर उबाल आने तक पका लें। फिर उबाल आने के बाद धीमी गैस पर पकने दें, 5 मिनिट बाद सब्जी को चमचे से चलाइये और देखें कि सब्जियां नरम हो गई हैं, फिर से सब्जी को 5 मिनिट के लिये ढककर धीमी गैस पकने दें, चैक करें, अगर सब्जी नरम नहीं तो ढककर और पकने दें, अब जब सब्जियां नरम हो जांय तब कटे हुये टमाटर डालकर मिक्स करें और सब्जी टमाटर नरम होने तक पका लें, सब्जी में अमचूर पाउडर, हरा धनिया और गरम मसाला मिलाइये. गैस बन्द कर दें। Step 6: लिजिएं स्वादिष्ट (Annakoot Bhog) अन्नकूट तैयार है। (Annakoot Prasad) अन्नकूट प्रसाद को श्री बांकेबिहारी कृष्ण को भोग लगाने के बाद रोटी या पूरी के सर्व करें। Key Ingredients: आलू, बैगन, फूल गोभी, सेम, सैगरी, गाजर, मूली, टिन्डे, अरबी, भिन्डी, परवल, शिमला मिर्च, लौकी, कच्चा केला, कद्दू, टमाटर, अदरक, हरी मिर्च, हरी मैथी, तेल, हींग, जीरा, हल्दी पाउडर, धनियां पाउडर, लाल मिर्च, अमचूर पाउडर, गरम मसाला, नमक, हरा धनियां,

Follow our Social Pages for More Indian Recipes and Latest Updates.

Facebook, Google Plus, Twitter, Pinterest

Share Ragi Coconut Laddu Recipe in Hindi with your friends.